Isigidimi sama-Xosa.

Ipepa Lamaxosa Lenyanga

Vol. X. LOVEDALE, SOUTH AFRICA, OCTOBER 1, 1880. No 121.

Isigidimi Samaxosa

IDLULE IMINYAKA ELI SHUMI.

Nge nyanga engu October, besiya kuti ukuba *Isigidimi Samaxosa* ib’ ingumntu opefumlayo, siti sazalwa ngayo, ize ibe le mini yanamhla ikumbuza ukuba iminyaka yaso siko ilishumi, kususela ku 1870. Ukuvela kwaso sasi nokoyika, kuba abazalwana baso be mini zanga pambili, esati salekela bona, bavela betshona, bati ngakunye bafa ukufa, yaye iminyakana yoku pila kwabo imifutshane. Ukutsho ke sibulela sivuyiswa yindawo yokuba sibe siseko ; sibulela uncedo lwabo bonke aba fundi betu aba sixase ngoku sita- bata, ngoku sibalela, noku sirumela; nakuba abanye,— mhlaumbi inkoliso yabo abanga kwenziyo oku, ingaba ine- ndawo ezi kalazelayo, indawo kodwa enge siba silinga uku zilungisa ukuba bebe sixelela ngazo imposiso zetu.

Ngapandle kokuzi ncoma ngesi kwenzileyo, kuba siyakwazi ukusilela kwetu ubuninzi bako, siyi vuyele indawo yo­kuba seloko savelayo nje esi *Sigidimi,* asizange sapo- swa nyanga eku pumeni, nase kufezeni, nga ngoko sinako, umsebenzi esasi dalelwe wona, owokusa, noku shumayela indaba zelizwe esilihleliyo, kuninzi lwaba ntsundu aba sitabatayo, nge nteto yabo. Mhla sazi tabatela umtwalo woku velisa elipepa, sasi q'utywa ngu mnqweno omkulu wokunga uhlanga olu mnyama nalo, lunga nama lungelo oku kanya, si linga ukulunyusa. Nanamhla oko kuseko entliziyweni yetu, sitemba ukuba nala malinga etu aka pelelanga elizeni. Sinqumama kodwa ukuke sibuze ukuba kunjalo, akunjalo kusinina?

Kulo mbuzo sipendula ngo Ewe ngenxenye, no Hayi ngenxenye. Siti—*JEwe,* ngo kwe ndawo yodumo lokwaziwa, ukutandwa, noku fundwa kwaso, kuma ziko ngama ziko endawo nge ndawo pakati kwaba ntsundu aba kwaziyo ukulesa, *Isigidimi* silufumene. Sizuza sisand’ uku zuza izicelo zokuba sipume kabini naka tatu ngenyanga, nezinye impawu ezisibonisa ukuba ixabiso laso liya qondwa. Siti, *—Hayi,* ngesi zatu sokuba kuseko uninzi olunga sitabatiyo, abanye kwaba sitabatayo, olunga sixasiyo ngoku sibalela, nange mali, njengoko kulindelekileyo,—izinto ezo esingena kupila nga pandle kwazo. Le ndawo yeyona yoba qondisa izizatu, nendawo ezi sinqabeleyo, zokuba singabi naku zane- lisa izicelo zabanye kuba balelani betu.

Asina mnqweno woku sipeza *Isigidimi Samaxosa,* kodwa emva kwale minyaka ilishumi yo budala baso, sifuna ukuba kumbuza aba fundi baso imfanelo zabo, kwa nje ngokuba nati silindelwe ukuba sizalise ezetu, ngoku bekisele kuso; nkuze bazivelele nge labo icala nabo zonke inkalwana zoku sixasa; babe ngo kwe njenjalo babonisa ukuba into eyaye nzelwe bona, uhlanga Iwabo, nama lungelo alo, bane mbulelo ngayo, nokuzinikela kuyo ngokuyi xasa, babe nje nge ntsika kuso elitemba lendlu. Nini bantsundu, abebe fanele ukukwenza oko, kuba not naku roxa, naso sotshona emnx'unyeni nje ngo dwayinge olu bulewe lipango. Siteta nje baninzi abe-be fudula bengaba tabati baso, inyanga ne minyaka ilandelelana sisi tumela nabo besamkela, kodwa kunga veli nto nga kubo inoku banjwa nge zandla ; ekude kwati ke ngosizi olukulu kuti, anqanyulwa amagama abo kwi nani laba tabati. Nangoku kuseko iqela eli sifumanayo elise semva. “Oncedwayo ngo zincedayo.” Olahlelwe eshweni lendlala, pofu abazalwana bako be nako ukumnceda, akungebi mangaliso ukuba abangeni kuye bangabi na nyameko ngaye,— labe kodwa lona ihlazo lokufa kwake liya kuba ku oazalwana bake.

Sikolwa ukuba uninzi lwenziwe kuku libala abalindelwe beku rolile, abanye baswele amaqinga okuyi tumela. Kwa­ba njalo, nali iqinga awoti wonke azazi apo apelele kona ukub'atala. Maka tumele nge zitampu, imali yomnyaka omnye, ezisheleni ezine, 4s aya kuti u Mhleli ashicilele kwi *Sigidimi* senyanga elandelayo ukwazisa aba bateleyo, nonyaka imali yabo epele kuwo.

Ib’ ingeyiyo intando yetu ukuba sikalaze ngoku ngafiki kwe zixaso ze *Sigidimi,* kodwa sinyanzelwe ukuba siyingene lendawo namhla nje sakuba sifikelwe zingcinga zokuti sikulo nje we shumi umnyaka siko *Isigidimi Samaxosa,* soli gqiba na elinye ishumi. Umnqweno wetu, njengoko sesitshilo, uti kwanga kunga njalo. Kodwa ukuze kwenzeke oko mabande aba tabati baso, maba simele, ba sitande, maba sixase, abantu esase nzelwe bona. Asina kuyi fihla enye indawana esiyi kalazelayo kwi nkoliso yaba fundisi be ndawo nge ndawo. Iziqamo zoku sixatisela kwabo pakati kwa bantu babo ziya zi sinya ngoku sinya. Oku bange oku asikwazi; kodwa siya pinda kwa kona uku mema uncedo lwabo, nabo bonke aba hlobo abase zimeni zoku sincedisa. Oku ko kwetu ukuwu qala umnyaka we shumi elina mnye, sitembisa nga ngoko sinako, ukufeza eyetu indawo, silinge ukuba nika aba fundi betu indaba zenene, nezi bukekayo.

IMFUNDISO NKUTALO.

INTSHAYELELO.

Balesi betu be *Sigidimi,* impulapulo yenu yonke ize ke niyi bekise ku le nteto ka Dr. Stewart nge “Mfundiso ye Nkutalo” eti nakuba ngati ijonge ku dodana ikakulu, kanti noko isingele pakati yonk’ into eyi nyamekeleyo imfundiso yaba ntsundu, nenga banga qubela pambili. Ukutsho ke siti lenteto noko ngati inde nje, yoti ku mntu ote wayi funda, wayi condobezela, ati esiya ekupeleni kwayo, kube kukona anga angake ayi pinde, kuba uya kuyi fumana ukuba, iya mvusa obe nyabile, iya msukula obe sei’ etyafa ekuzi qondeni ezi zinto, zokuba okunene kumi ngo lunye uhlobo namhla. Okwa na mhla nje ke, lenteto iya kuti xa kuyo le ndawo iqononondisa isa hluko esi koyo ku msebenzi owenziwa ngoku nefa, nonge nafa. Seliya kuti indawo efike incamise ukuyi tyebisa lenteto, ebalisa nge Mitantato e Mibini, ifakwe kwesi zayo *Isigidimi.* Siti ke kuni nonke balesi betu, ize lenteto niyi funde nide niye kuyi puma ukuze niyi qonde.